**projektas**

**reg. Nr. T-259**

**2.15. darbotvarkės klausimas**

**Pasvalio rajono savivaldybės taryba**

**Sprendimas**

**DĖl Pasvalio rajono savivaldybės turto perdavimo pagal patikėjimo sutartį UŽDARAJAI AKCINEI bendrovei „Pasvalio Vandenys“**

2020 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 30 punktu, 16 straipsnio 2 dalies 26 punktu, 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 3 dalimis, Pasvalio rajono savivaldybės turto valdymo, naudojimo ir disponavimo juo tvarkos aprašu, patvirtintu Pasvalio rajono savivaldybės tarybos 2015 m. kovo 31 d. sprendimu Nr. T1-77 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“, Pasvalio rajono savivaldybės taryba nusprendžia:

1. Perduoti uždarajai akcinei bendrovei „Pasvalio vandenys“ valdyti ir naudoti patikėjimo teise pagal patikėjimo sutartį 10 metų savarankiškosioms savivaldybių funkcijoms atlikti Pasvalio rajono savivaldybei nuosavybės teise priklausantį Pasvalio rajono savivaldybės administracijos seniūnijų patikėjimo teise valdomą ilgalaikį materialųjį turtą, kurio bendra pradinė vertė – 5 175,63 Eur, likutinė vertė 2020 m. lapkričio 30 d. – 574,97 Eur (priedas).

2. Įgalioti Pasvalio rajono savivaldybės administracijos direktorių pasirašyti šio sprendimo 1 punkte nurodyto turto patikėjimo sutartį.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė

V. Antanavičienė

2020-12-09 tel. (8 451) 54 114

Suderinta DVS Nr. RTS-

Pasvalio rajono savivaldybės tarybos

2020 m. gruodžio d. sprendimo Nr. T1-

priedas

**PASVALIO RAJONOsavivaldybės ILGALAIKIO MATERIALIOJO turto, perdUoDAMO pagal patikėjimo sutartį UŽDARAJAI AKCINEI BENDROVEI „Pasvalio Vandenys“, SĄRAŠAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Turto pavadinimas | Inventorinis Nr. | Įsigijimo ar įvedimo į eksploataciją metai | Pradinė vertė, Eur | | Likutinė vertė 2020-11-30, Eur | | Turto valdytojas |
|  | Vandentiekis Daniūnų k. | 013218 | 2006-05-25 | 2058,33 | | 67,35 | | Krinčino seniūnija |
|  | Vilkiškių gyvenvietės vandens tiekimo sistema | 12014 | 2003-11-30 | 390,99 | | 117,72 | | Pumpėnų seniūnija |
|  | Artezinis gręžinys Kiemėnų k. (prie sandėlių) | 0112017-1 | 1972-01-01 | 14,48 | | 0,00 | | Namišių seniūnija |
|  | Inžineriniai tinklai Kiemėnų k. (prie Alytaus namų) | 120004 | 1997-01-01 | 733,03 | | 0,00 | |
|  | Inžineriniai tinklai Kiemėnų k. (prie Alytaus namų) | 120004-1 | 1997-01-01 | 1478,80 | | 0,00 | |
|  | Vandentiekio tinklai Meškalaukio k. | 120310060 | 2015-05-28 | 500,00 | | 389,90 | | Joniškėlio apylinkių seniūnija |
|  | **Iš viso:** | | | | **5 175,63** | | **574,97** |  | |

\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**DĖl savivaldybės turto perdavimo pagal patikėjimo sutartį UAB „Pasvalio Vandenys“**

2020-12-09

Pasvalys

**1. Problemos esmė.**

Šiuo metu sprendimo projekte nurodytą turtą eksploatuoja seniūnijos, tačiau vadovaujantis Lietuvos Respublikos geriamojo vandens tiekimo ir nuotekų tvarkymo įstatymu, vykdyti viešąjį geriamojo vandens tiekimą ir nuotekų tvarkymą turi teisę Savivaldybės tarybos paskirtas viešasis geriamojo vandens tiekėjas ir nuotekų tvarkytojas, t. y. UAB „Pasvalio vandenys“.

Pagal šiuo metu galiojantį [Lietuvos Respublikos valstybės ir savivaldybių turto valdymo, naudojimo ir disponavimo juo įstatym](http://www3.lrs.lt/pls/inter3/dokpaieska.showdoc_l?p_id=453733)ą, valstybės ar savivaldybių turtas kitiems juridiniams asmenims, taip pat ir uždarosioms akcinėms bendrovėms gali būti perduotas patikėjimo teise pagal turto patikėjimo sutartį ir tik tais atvejais, kai jie pagal įstatymus gali atlikti savivaldybių funkcijas.Vietos savivaldos įstatymo 6 straipsnio 30 punkte nurodyta, kad geriamojo vandens tiekimo ir nuotekų tvarkymo organizavimas yra viena iš savarankiškųjų savivaldybių funkcijų.

Šiuo sprendimu Savivaldybei nuosavybės teise priklausantis turtas – vandentvarkos objektai perduodami UAB „Pasvalio vandenys“ pagal patikėjimo sutartį 10 metų.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma. Savivaldybės turtas bus perduotas UAB „Pasvalio vandenys“ laikantis galiojančių teisės aktų.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė